আতাউর রহমান খান (শিক্ষাবিদ)
মাওলানা আতাউর রহমান খান (১ মার্চ, ১৯৪৩– ৩০ জুলাই, ২০০৮ ) ছিলেন একজন বাংলাদেশী আলেম, শিক্ষাবিদ, রাজনীতিবিদ, সংসদ সদস্য, লেখক, ধর্মীয় ও আধ্যাত্মিক ব্যক্তিত্ব, যিনি জ্ঞানচর্চা, মাদরাসা ও মসজিদের মত ধর্মীয় প্রতিষ্ঠান পরিচালনা করার সাথে সাথে রাজনীতি ও সমাজ সংস্কারে সক্রিয় ছিলেন। ১৯৯১ সালে কিশোরগঞ্জ-৩ আসন থেকে তিনি সংসদ সদস্য হিসেবে নির্বাচিত হন। এছাড়া কিশোরগঞ্জের আল জামেয়াতুল ইমদাদিয়ায় প্রায় শুরু থেকেই তিনি যুক্ত ছিলেন। তিনি বাংলাদেশের কওমী মাদ্রাসা শিক্ষা বোর্ড বেফাকুল মাদারিসিল আরাবিয়ার মহাসচিব ও জাতীয় শরীয়াহ কাউন্সিলের সদস্য ছিলেন। তিনি মাওলনা উবায়দুর রহমান খান ও কবি মুহিব খানের পিতা।